ટેસ્ટ ક્રિકેટમાં રમતની બાજી પર અંકુશ જમાવવા માટે તમારે દાવમાં ૪૦૦ રન કરવાના રહે છે અને ભારતીય બેટ્‌સમેનો પહેલા દાવમાં ૪૦૦ રનનો જુમલો ખેડી શકશે તો ભારતને જીતવાનો મોકો રહે છે, એમ ગાંગુલીએ અહીં ઈડન ગાર્ડન્સ ખાતે પત્રકારો જોડેની વાતચીતમાં કહ્યું હતું. આઈ. સી. સી. ના ટેસ્ટ રેન્કિંગમાં પાંચમો ક્રમ ધરાવતી ઈંગ્લેન્ડની ટીમે તેની છેલ્લી ત્રણ શ્રેણીમાંથી એકમાત્ર મેચ સિવાય કોઈ શ્રેણી જીતી નથી અને ઉચ્ચ ક્રમાંકિત ભારતને જીતવાનો લાગ રહે છે.